Proiect

Parlamentul Republicii Moldova

Lege privind completarea  alin. (4) al art. 44 din Legea nr. 156 din 14.10.98 privind pensiile de asigurări sociale de stat.

Parlamentul adoptă prezenta lege


I. Articolul 1. 
În alin. 4 al art. 44 din Legea nr. 156 din 14.10.98 privind pensiile de asigurări sociale de stat  după cuvintele „cel puţin 15 ani”  se completează cu sintagma „sau un stagiu de cotizare  în sistemul de învăţămînt preşcolar, învăţămînt primar şi  învăţămînt secundar de cel puţin 25 de ani”
II. Articolul 2. 

Prezenta lege  va intra în vigoare la 1 ianuarie 2008. 

Preşedintele Parlamentului
Notă informativă

Pornind de la faptul că obiectivul educaţional major al şcolii constă în dezvoltarea liberă, armonioasă a omului şi formarea personalităţii creative, care se poate adopta la condiţiile în schimbare ale vieţii, iar traducerea în viaţă a acestui obiectiv este pusă în sarcina pedagogului, care la momentul de faţă este pus în situaţia de aşi căuta surse suplimentare de existenţă, deoarece salariul pe care îl are un pedagog nu-i asigură un trai decent şi  în căutarea unor surse financiare foarte mulţi pedagogi pleacă peste hotarele ţării, propun modificarea alin. (4) din art. 44 al Legii nr. 156 din 14.10.98 privind pensiile de asigurări sociale de stat pentru a asigura pedagogilor din sistemul de învăţămînt  preşcolar, învăţămînt primar şi  învăţămînt secundar aceleaşi condiţii de pensionare ca şi funcţionarilor publici.

Această modificare va duce la stoparea migraţiei cadrelor didactice din învăţămînt,  stimularea tineretului de a pleca la lucru în satele din Republica Moldova şi asigurarea pedagogilor pensionari cu surse financiare suficiente  pentru a putea duce un trai decent.

